APEX จับมือ “Marriott” เปิดตัวโรงแรม “เดลต้า” แห่งแรกในเอเชียตะวันออกเฉียงใต้
APEX จับมือ "Marriott" เปิดตัวโรงแรมระดับพรีเมี่ยม "Delta Hotels by Marriott Brand" แห่งแรกในเอเชียตะวันออกเฉียงใต้
20 ธ.ค. 2561

นายพงษ์พันธ์ สัมภวคุปต์ ประธานเจ้าหน้าที่บริหาร บริษัท เอเพ็กซ์  ดีเวลลอปเมนท์ จำกัด (มหาชน) หรือ APEX เปิดเผยว่า  บริษัทฯมีความยินดีอย่างยิ่งที่ได้ร่วมงานกับ Marriott International อีกครั้งหนึ่ง โดยบริษัทฯ ได้เซ็นสัญญากับกลุ่ม Marriott International เพื่อเปิดโครงการสุดพรีเมี่ยม “Delta Ho-tels by Marriott Mai Khao Resort &amp; Residences” ที่หาดไม้ขาว จังหวัดภูเก็ต
โดยจะเป็น Delta Hotels by Marriott Brand แห่งแรกในประเทศไทย และเอเชียตะวันออกเฉียงใต้ เพื่อรองรับกลุ่มนักท่องเที่ยวและผู้ชื่นชอบการลงทุนในที่พักตากอากาศมาสู่หนึ่งในจุดหมายที่น่าตื่นเต้นที่สุดแห่งหนึ่งในประเทศไทย (มูลค่าโครงการรวม 3,000 ล้านบาท แบ่งเป็น ส่วนโรงแรมมูลค่า 1,800 ล้านบาท และ ส่วนคอนโดมิเนียม เรสซิเดนซ์เซส มูลค่า 1,200 ล้านบาท)
สำหรับ Delta Hotels by Marriott Mai Khao Phuket Resort &amp; Residences ประกอบด้วยโรงแรมขนาดจำนวน 179 ห้องพัก และ คอนโดมิเนียม เรสซิเดนซ์เซสแบบพูลวิลล่า ที่ได้รับวิวทะเลอันดามันทุกยูนิต จำนวน 58 ยูนิต โดยมีจุดเด่น คือ โครงการตั้งอยู่ชายหาดที่สะอาด บริสุทธ์ หน้ากว้างติดทะเลถึง 200 เมตรและวิวด้านหลังของรีสอร์ทเป็นทะเลสาบธรรมชาติที่สวยงาม บนพื้นที่รวม 14 ไร่ ยิ่งกว่านั้นโครงการ มีโลเคชันที่ดีมาก และสะดวกสบาย เพียง 10 นาที จากสนามบินนานาชาติภูเก็ต
ด้าน นายคาร์ล ฮัดสัน รองประธานบริหารบริษัท แมริออตต์ อินเตอร์เนชันแนล จำกัด เปิดเผยว่า  Delta Hotels by Marriott Mai Khao Phuket Resort จะเป็นโรงแรมที่ยอดเยี่ยมอีกแห่งหนึ่งในประเทศไทยของกลุ่มโรงแรม Marriott International โรงแรมใหม่แห่งนี้จะรวมเอาสิ่งที่ดีที่สุดของโลกไว้ด้วยกันนั่นคือการบริหารจัดการที่ยอดเยี่ยมตามแบบฉบับของแบรนด์ Delta Hotels by Marriott พร้อมด้วยโอกาสที่จะเป็นเจ้าของเรสซิเดนซ์เซสที่สะดวกสบายและทันสมัยในเกาะภูเก็ตหนึ่งในสถานที่ท่องเที่ยวที่น่าสนใจที่สุดในโลกและเจ้าของเรสซิเดนซ์ยังสมารถเลือกเข้าร่วมโปรแกรมการให้เช่าซึ่งบริหารจัดการโดยโรงแรม
“เรามีความยินดีและภูมิใจอย่างยิ่งที่ได้ร่วมงานกับ บริษัท เอเพ็กซ์ ดีเวลลอปเมนท์ จำกัด (มหาชน) ซึ่งเป็นผู้เชี่ยวชาญการพัฒนาโครงการ มิกซ์ ยูสเพื่อการพักอาศัยระดับพรีเมียม  ที่ได้รับการยอมรับอย่างสูงในเอเชีย ในการบริหารจัดการโครงการ ” Delta Hotels by Marriott Mai Khao Resort &amp; Residences” ที่หาดไม้ขาว จังหวัดภูเก็ต ซึ่งเป็นโครงการแรกของ Delta Hotels by Marriott ในประเทศไทย และในภูมิภาคเอเชียตะวันออกเฉียงใต้ 
ทั้งนี้เรามั่นใจว่า โครงการนี้ตอบโจทย์ได้ทั้งนักธุรกิจที่ทันสมัยและนักท่องเที่ยว  Delta Hotels เป็นหนึ่งในแบรนด์ที่มีการเติบโตที่รวดเร็วที่สุด ของ Marriott International  Delta Hotels ได้บริหาร 50 โรงแรม ในอเมริกา แคนาดา และจีน ภาย ใต้คอนเซ็ปต์ “เรียบง่าย สมบูรณ์แบบ” 
โดยมุ่งเน้นกลุ่มนักเดินทาง นักธุรกิจ รวมถึงนักท่องเที่ยว ที่ต้องการการบริการที่สมบูรณ์แบบ มีความสะดวกสบาย ทันสมัย และคล่องตัว เป็นอย่างมาก ซึ่งทางโรงแรมจะให้ความสำคัญกับแขกที่เข้ามาพักอย่างดีที่สุด”นายคาร์ล กล่าว